סימן שאת מורה

• אם את מסוגלת, ב- 10 דקות, לשתות כוס קפה, לצלם מבחן, לדווח למזכירות מי חסרה, לשוחח עם תלמידה, לאכל סנדוויץ', לברך, לרוץ לשירותים, ולהגיע לשיעור הבא עם חיוך על הפנים – סימן שאת מורה.

• אם את מסוגלת לסחוב בו זמנית את התיק שלך, את הקלסר שלא נכנס, את הברקו, את המחשב הנייד, את המבחנים שעדיין לא בדקת, את כוס הקפה ואת עצמך לקומה השלישית בפעם השלישית – סימן שאת מורה.

• אם את מסוגלת ללמד, ולראות בזווית העין שמיכל עצובה, ושאסתי חסרה, שתמר מפריעה, ושגילה בחצאית ממש לא צנועה – סימן שאת מורה.

• אם את מטופלת בילדים משלך, בעל משלך, הורים משלך, כביסה משלך, כלים משלך, מינוס משלך, ואורחים לשבת עם שישה ילדים רק משלך, אבל את כל הזמן חושבת על 40 ילדים של אחרים – סימן שאת מורה.

• אם את יודעת להיות קצת פסיכולוגית, קצת שוטרת, קצת גננת, קצת אחות, קצת מעצבת פנים, קצת שחקנית, קצת בדרנית, קצת אמא, וגם קצת ילדה – סימן שאת מורה.

• אם סיימת תואר ראשון (איקוולנטי...) בהצטיינות ותואר שני בחינוך, צברת כבר 20 גמולי השתלמות ואת בעלת ידע נרחב במקצוע ההתמחות, אם השתתפת באינספור ימי עיון, ימי דיון, ימי הכנה וימי השלמה ולמרות המשכורת הנמוכה את ממשיכה באהבה ובאמונה... סימן שאת מורה!